Sopimus kirjeenvaihtona Euroopan talousyhteisön ja Euroopan hiili- ja teräsyhteisön sekä Puolan tasavallan välisen kauppaa ja kaupan liitännäistoimenpiteitä koskevan väliaikaisen sopimuksen pidentämisestä



Virallinen lehti nro L 408 , 31/12/1992 s. 0005 - 0006

Suomenk. erityispainos Alue 11 Nide 20 s. 0173

Ruotsink. erityispainos Alue 11 Nide 20 s. 0173



SOPIMUS kirjeenvaihtona Euroopan talousyhteisön ja Euroopan hiili- ja teräsyhteisön sekä Puolan tasavallan välisen kauppaa ja kaupan liitännäistoimenpiteitä koskevan väliaikaisen sopimuksen pidentämisestä A. Yhteisön kirje Arvoisa herra, Eurooppa-sopimus, jolla luodaan Euroopan yhteisöjen ja sen jäsenvaltioiden sekä Puolan tasavallan välinen assosiaatio, on allekirjoitettu Brysselissä 16 päivänä joulukuuta 1991. Ennen sen voimaantuloa sopimuspuolten on hyväksyttävä tämä Eurooppa-sopimus niiden omien menettelyjen mukaisesti. Odottaessaan edellä mainittujen menettelyjen saattamista päätökseen osapuolet ovat allekirjoittaneet 16 päivänä joulukuuta 1991 Euroopan talousyhteisön ja Euroopan hiili- ja teräsyhteisön sekä Puolan tasavallan välisen väliaikaisen sopimuksen, jossa vahvistetaan Eurooppa-sopimuksen kauppaa ja kaupan liitännäistoimenpiteitä koskevat säännökset, taatakseen näiden säännösten nopean soveltamisen. Väliaikainen sopimus on tullut voimaan 1 päivänä maaliskuuta 1992. Väliaikaisen sopimuksen 46 artiklan mukaisesti sitä sovelletaan kunnes 16 päivänä joulukuuta 1991 allekirjoitettu Eurooppa-sopimus tulee voimaan ja enintään 31 päivään joulukuuta 1992. Kaikkia ratifiointimenettelyjä ei välttämättä saada päätökseen 30 päivään marraskuuta 1992 mennessä. Eurooppa-sopimuksen voimaantulo ei siis ole taattu. Osapuolten välisessä väliaikaisessa sopimuksessa luotujen kaupallisten suhteiden häiriintymisen välttämiseksi osapuolet ovat päättäneet muuttaa väliaikaisen sopimuksen 46 artiklan 1 kohdan poistamalla lauseen "ja viimeistään 31 päivänä joulukuuta 1992" viimeisen osan. Tämä pidennys koskee myös kirjeenvaihtoa ja väliaikaisen sopimuksen lopullisen asiakirjan liitteinä olevia julistuksia. Tämä kirjeenvaihtona tehty sopimus tulee voimaan ensimmäisenä päivänä vastauksenne vahvistamisen jälkeen Olisin kiitollinen, jos voisitte vahvistaa hallituksenne suostumuksen edellä olevaan. Vastaanottakaa, Arvoisa Herra, korkeimman kunnioitukseni vakuutus. Euroopan yhteisöjen neuvoston ja komission puolesta B. Puolan tasavallan kirje Arvoisat herrat, Minulla on kunnia ilmoittaa saaneeni seuraavan tänään päivätyn kirjeenne: "Eurooppa-sopimus, jolla luodaan Euroopan yhteisöjen ja sen jäsenvaltioiden sekä Puolan tasavallan välinen assosiaatio, on allekirjoitettu Brysselissä 16 päivänä joulukuuta 1991. Ennen sen voimaantuloa sopimuspuolten on hyväksyttävä tämä Eurooppa-sopimus niiden omien menettelyjen mukaisesti. Odottaessaan edellä mainittujen menettelyjen saattamista päätökseen osapuolet ovat allekirjoittaneet 16 päivänä joulukuuta 1991 Euroopan talousyhteisön ja Euroopan hiili- ja teräsyhteisön sekä Puolan tasavallan välisen väliaikaisen sopimuksen, jossa vahvistetaan Eurooppa-sopimuksen kauppaa ja kaupan liitännäistoimenpiteitä koskevat säännökset, taatakseen näiden säännösten nopean soveltamisen. Väliaikainen sopimus on tullut voimaan 1 päivänä maaliskuuta 1992. Väliaikaisen sopimuksen 46 artiklan mukaisesti sitä sovelletaan kunnes 16 päivänä joulukuuta 1991 allekirjoitettu Eurooppa-sopimus tulee voimaan ja enintään 31 päivään joulukuuta 1992. Kaikkia ratifiointimenettelyjä ei välttämättä saada päätökseen 30 päivään marraskuuta 1992 mennessä. Eurooppa-sopimuksen voimaantulo ei siis ole taattu. Osapuolten välisessä väliaikaisessa sopimuksessa luotujen kaupallisten suhteiden häiriintymisen välttämiseksi osapuolet ovat päättäneet muuttaa väliaikaisen sopimuksen 46 artiklan 1 kohdan poistamalla lauseen "ja viimeistään 31 päivänä joulukuuta 1992" viimeisen osan. Tämä pidennys koskee myös kirjeenvaihtoa ja väliaikaisen sopimuksen lopullisen asiakirjan liittteinä olevia julistuksia. Tämä kirjeenvaihtona tehty sopimus tulee voimaan ensimmäisenä päivänä vastauksenne vahvistamisen jälkeen. Olisin kiitollinen, jos voisitte vahvistaa hallituksenne suostumuksen edellä olevaan." Minulla on kunnia vahvistaa hallitukseni suostumus kirjeenne sisältöön. Vastaanottakaa, Arvoisa Herra, korkeimman kunnioitukseni vakuutus. Puolan tasavallan hallituksen puolesta >VIITTAUS FILMIIN>